钦定古今图书集成/明伦汇编/氏族典/第395卷 > 李邦宁
## 钦定古今图书集成/明伦汇编/氏族典/第395卷 > 李邦宁

按《元史李邦宁传》：“邦宁，字叔固，钱塘人。初名保宁，宋
故小黄门也。宋亡，从瀛国公入见世祖，命给事内庭，
授御带库提点，升章佩少监，迁礼部尚书，提点太医
院使。成宗即位，进昭文馆大学士、太医院使。武宗立，
命为江浙行省平章政事，邦宁辞不敢奉诏。帝大悦，
使大臣白其言于太后及皇太子，以彰其善。俄加大”
司徒、尚服院使，遥授丞相，行大司农，领太医院事，阶
金紫光禄大夫。太庙礼成，加恩三代。仁宗即位，赐钞
千锭，辞弗受。国学将释奠，敕遣邦宁致祭于文宣王。
点视毕，至位立，殿户方辟，忽大风起，殿上及两庑烛
尽灭。烛台底铁𨱔入地尺，无不拔者。邦宁悚息伏地，
诸执事者皆伏。良久，风定，乃成礼。邦宁因惭悔累日仁宗加邦宁开府仪同三司，为集贤院大学士，以疾
卒。